《山中月夜草色香烈颇如昔年上庸鹿门之游感而》
宋代·张嵲

月淡云始合，沉沉山树清。
露濡幽气馥，涧草不知名。
既念上庸隐，复怀鹿门行。
暌离驰岁月，南北异平生。
况抱怀昔念，存没感中情。
缅怀故园月，亦傍山河明。
花发因风散，溪流度石平。
当时游瞩地，何人复再经。
客心徒搔搔，夜色自冥冥。
萧散讵为适，祗今悲愤盈。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。